《同可用文甫孟文昌祖过连氏池亭观网鱼复酌丁氏别墅》
元代·刘崧

连家庭榭倚溪阴，七月林塘秋意深。已觉经时违眺望，独将暇意费追寻。

尊移别墅黄花近，网集寒潭翠荇沉。今夜酒醒山上月，可堪鸣角间清砧。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。